Source: https://www.zakonypreludi.sk/print/zz/1973-68/znenie-19730625.htm
Timestamp: 2020-01-27 15:35:24+00:00
Document Index: 14425021

Matched Legal Cases: ['§ 392', '§ 15', '§ 20', '§ 20', '§ 20', '§ 31', '§ 73', '§ 80', '§ 80', '§ 109']

68/1973 Zb. Vyhláška Federálneho ministerstva poľnohospodárstva a výživy, ktorou sa menia a dopĺňajú niektoré us... | Znenie 25.06.1973
Vyhláška č. 68/1973 Zb.Vyhláška Federálneho ministerstva poľnohospodárstva a výživy, ktorou sa menia a dopĺňajú niektoré ustanovenia vyhlášky č. 55/1967 Zb. o základných podmienkach dodávky poľnohospodárskych výrobkov a potrieb v znení vyhlášky č. 122/1970 Zb. o niektorých opatreniach na úseku dodávok poľnohospodárskych výrobkov a potrieb
https://www.zakonypreludi.sk/zz/1973-68
Čiastka 19/1973
Platnosť od 25.06.1973 do31.12.1976
Účinnosť od 25.06.1973 do31.12.1976
Znenie 25.06.1973
z 25. júna 1973,
ktorou sa menia a dopĺňajú niektoré ustanovenia vyhlášky č. 55/1967 Zb. o základných podmienkach dodávky poľnohospodárskych výrobkov a potrieb v znení vyhlášky č. 122/1970 Zb. o niektorých opatreniach na úseku dodávok poľnohospodárskych výrobkov a potrieb
Federálne ministerstvo poľnohospodárstva a výživy ustanovuje po dohode so zúčastnenými orgánmi podľa § 392 ods. 1 Hospodárskeho zákonníka č. 109/1964 Zb. v znení vyhlásenom Predsedníctvom Federálneho zhromaždenia 4. júna 1971 pod č. 37/1971 Zb. a § 15 ods. 1 zákona č. 51/1959 Zb. o výkupe poľnohospodárskych výrobkov:
Vyhláška č. 55/1967 Zb. o základných podmienkach dodávky poľnohospodárskych výrobkov a potrieb v znení vyhlášky č. 122/1970 Zb. o niektorých opatreniach na úseku dodávok poľnohospodárskych výrobkov a potrieb sa mení a dopĺňa takto:
1. § 20 ods. 1 znie:
„(1) Akosť zrnovín a olejnín sa určí na základe rozboru vykonaného podľa metód určených technickou normou ČSN 46 1011,1) podľa ktorej sa zrnoviny a olejniny aj preberajú."
2. § 20 ods. 2 znie:
„(2) Zrnoviny a olejniny sa posudzujú a hodnotia podľa akostí určených technickými normami:1)
ČSN 46 2826 - Čirok (cirok)."
3. V § 20 sa vypúšťa odsek 3.
Označenie doterajších odsekov 4 a 5 sa mení na odseky 3 a 4.
4. § 31 ods. 1 znie:
(1) Za dodávky cukrovej repy a čakanky majú poľnohospodárske organizácie právo na bezplatnú dodávku melasy (podľa ČSN 56 5840) s polarizáciou 50 %, a to vo výške 1 kg za každých 100 kg váhy dodanej cukrovej repy alebo čakanky. Okrem toho majú právo na bezodplatnú dodávku 57 kg čerstvých rezkov (podľa ČSN 56 5860) s obsahom 8 % sušiny za každých 100 kg váhy dodanej cukrovej repy alebo čakanky. Rezky s vyšším alebo nižším obsahom sušiny a melasa s nižším alebo vyšším percentom polarizácie sa vydávajú v príslušnom pomere."
5. V § 73 sa mení:
a) v odsekoch 2 a 3 označenie ČSN 80 1110 na ČSN 46 6222 - Tuzemská potná ovčia vlna;
b) vo všetkých odsekoch označenia "surová ovčia vlna" na “ovčia vlna".
6. Za § 80 sa vkladá § 80a, ktorý znie:
Nakupovať a predávať plemenné zvieratá, športové kone a násadové vajcia môžu iba organizácie poverené podľa osobitných predpisov.2)"
7. V § 109 ods. 1 písm. b):
a) sa vypúšťajú pri konzumných vajciach a jatočnej hydine ako odberateľ „ podniky OR Poľnohospodárske zásobovanie a nákup Praha“ pre ČSR a „podniky OR Poľnohospodárske zásobovanie a nákup Bratislava“ pre SSR;
b) sa vypúšťa pri kožkách z kožušinových zvierat ako odberateľ „Spolchov, spoločný družstevný podnik, Praha“.
Ing. Čakajda v. r.